钦定古今图书集成/理学汇编/学行典/第204卷 > 吴士奇
## 钦定古今图书集成/理学汇编/学行典/第204卷 > 吴士奇

按《吴县志》：“吴士奇，字君实，号文台，世居东洞庭山。年
十七岁而孤，有弟四人，幼者方娠也。丧事毕，即辞家
走东省，贾于郯，茹荼含辛，不避寒暑，恢前人之绪。事
母奉养备至，事庶母如己母。自娶为诸弟娶女兄弟
四，在闺者嫁，孀居者膳。友恭逊睦，室无二心，户无殊
业。年五十始分爨。卢伦撰《孝友篇》以美之，年六十七”
而卒。王心一志其墓。子瑞，字五玉，吴庠生，事亲甚孝，
不替父教，山中称为“孝友之家。”